ประกาศกรมการค้าต่างประเทศประกาศกรมการค้าต่างประเทศเรื่อง เปิดการไต่สวนการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๕ ด้วยคณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้มีคำวินิจฉัยเมื่อวันที่ ๒๑ พฤศจิกายน พ.ศ. ๒๕๕๕ ว่า คำขอของบริษัทสหวิริยาสตีลอินดัสตรี จำกัด (มหาชน) บริษัท จี สตีล จำกัด (มหาชน) บริษัท จี เจ สตีลจำกัด (มหาชน) และบริษัท สหวิริยาเพลทมิล จำกัด (มหาชน)ที่ได้ยื่นขอให้พิจารณากำหนดมาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นตามมาตรา ๑๓แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐ มีหลักฐานและข้อมูลที่แสดงให้เห็นว่ามีการนำเข้าสินค้าที่เพิ่มขึ้นและมีความเสียหายแก่อุตสาหกรรมภายในจึงเห็นควรให้เปิดการไต่สวนอาศัยอำนาจตามความในมาตรา ๑๘แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อธิบดีกรมการค้าต่างประเทศออกประกาศเปิดการไต่สวนการนำเข้าสินค้าที่เพิ่มขึ้นไว้ดังต่อไปนี้ข้อ ๑ ประกาศนี้เรียกว่า ประกาศกรมการค้าต่างประเทศ เรื่องเปิดการไต่สวนการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ สินค้านำเข้าที่ถูกไต่สวนสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วน(ยกเว้นสินค้าเหล็กแผ่นรีดร้อนเจืออื่น ๆ เพื่อรีดเย็นต่อสินค้าเหล็กแผ่นรีดร้อนเจืออื่น ๆ เพื่อชุบแข็งต่อและสินค้าเหล็กแผ่นรีดร้อนเจืออื่น ๆ เพื่อการนำไปใช้ในอุตสาหกรรมยานยนต์)ที่นำเข้ามาภายใต้พิกัดอัตราศุลกากรประเภทที่ ๗๒๒๕๓๐๙๐๐๑๑, ๗๒๒๕๓๐๙๐๐๑๒, ๗๒๒๕๓๐๙๐๐๑๓, ๗๒๒๕๓๐๙๐๐๑๔,๗๒๒๕๓๐๙๐๐๒๑, ๗๒๒๕๓๐๙๐๐๒๒, ๗๒๒๕๓๐๙๐๐๒๓, ๗๒๒๕๓๐๙๐๐๒๔,๗๒๒๕๓๐๙๐๐๙๐, ๗๒๒๕๔๐๙๐๐๑๑, ๗๒๒๕๔๐๙๐๐๑๒, ๗๒๒๕๔๐๙๐๐๑๓,๗๒๒๕๔๐๙๐๐๑๔, ๗๒๒๕๔๐๙๐๐๒๑, ๗๒๒๕๔๐๙๐๐๒๒, ๗๒๒๕๔๐๙๐๐๒๓,๗๒๒๕๔๐๙๐๐๒๔, ๗๒๒๕๔๐๙๐๐๙๐, ๗๒๒๖๙๑๑๐๐๑๑, ๗๒๒๖๙๑๑๐๐๑๒,๗๒๒๖๙๑๑๐๐๑๓, ๗๒๒๖๙๑๑๐๐๑๔, ๗๒๒๖๙๑๑๐๐๒๑, ๗๒๒๖๙๑๑๐๐๒๒,๗๒๒๖๙๑๑๐๐๒๓, ๗๒๒๖๙๑๑๐๐๒๔, ๗๒๒๖๙๑๑๐๐๙๐, ๗๒๒๖๙๑๙๐๐๑๑,๗๒๒๖๙๑๙๐๐๑๒, ๗๒๒๖๙๑๙๐๐๑๓, ๗๒๒๖๙๑๙๐๐๑๔, ๗๒๒๖๙๑๙๐๐๒๑,๗๒๒๖๙๑๙๐๐๒๒, ๗๒๒๖๙๑๙๐๐๒๓, ๗๒๒๖๙๑๙๐๐๒๔, ๗๒๒๖๙๑๙๐๐๙๐ข้อ ๔ วันเริ่มไต่สวนการไต่สวนเริ่มตั้งแต่วันที่ประกาศนี้มีผลใช้บังคับข้อ ๕ ข้อมูลเบื้องต้นเกี่ยวกับการนำเข้าสินค้าที่เพิ่มขึ้นและความเสียหายบริษัท สหวิริยาสตีลอินดัสตรี จำกัด (มหาชน) บริษัท จี สตีล จำกัด(มหาชน) บริษัท จี เจ สตีล จำกัด (มหาชน) และบริษัท สหวิริยาเพลทมิล จำกัด (มหาชน)เป็นผู้ยื่นคำขอและเป็นผู้ผลิตสินค้าชนิดเดียวกันที่มีผลผลิตในสัดส่วนร้อยละ ๙๗ของปริมาณการผลิตภายในประเทศขณะยื่นคำขอ โดยในคำขอปรากฏข้อเท็จจริง ดังนี้๕.๑ การนำเข้า มีการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนในปริมาณที่เพิ่มขึ้นนับตั้งแต่ปี พ.ศ. ๒๕๕๒ โดยในปีพ.ศ. ๒๕๕๓ มีการนำเข้าเพิ่มขึ้นคิดเป็นร้อยละ ๗๒ ของปริมาณการนำเข้าในปี พ.ศ. ๒๕๕๒ในปี พ.ศ. ๒๕๕๔ มีการนำเข้าเพิ่มขึ้นคิดเป็นร้อยละ ๙๗ ของปริมาณการนำเข้าในปี พ.ศ.๒๕๕๓ และเมื่อเปรียบเทียบกับการนำเข้าในช่วงครึ่งปีแรกของปี พ.ศ. ๒๕๕๔กับในช่วงครึ่งปีแรกของปี พ.ศ. ๒๕๕๕ พบว่าปริมาณการนำเข้าเพิ่มขึ้นถึงร้อยละ ๗๒๕.๒ ความเสียหายที่เกิดแก่อุตสาหกรรมภายในพิจารณาจากปัจจัยทั้งหมดที่เกี่ยวข้องโดยเฉพาะส่วนแบ่งการตลาดของสินค้านำเข้าที่เพิ่มขึ้นการเปลี่ยนแปลงของระดับการขาย ระดับผลผลิต ระดับผลิตภาพระดับกำลังการผลิตที่ใช้จริง ระดับกำไรและขาดทุน และระดับการจ้างงานพบว่าอุตสาหกรรมภายในเกิดความเสียหายโดยมีการเปลี่ยนแปลงที่ลดลงของส่วนแบ่งการตลาดระดับการขาย ระดับผลผลิต ระดับกำลังการผลิตที่ใช้จริง และระดับการจ้างงานซึ่งเป็นผลมาจากการนำเข้าสินค้าที่เพิ่มขึ้นข้อ ๖ การเสนอหลักฐานเอกสาร และแสดงความเห็นสนับสนุนหรือโต้แย้งคำขอให้ผู้นำเข้า ผู้ส่งออก และผู้มีส่วนได้เสียอื่น ๆที่ประสงค์จะแสดงความเห็นสนับสนุนหรือโต้แย้งคำขอของผู้ยื่นคำขอแสดงความเห็นดังกล่าวเป็นหนังสือ พร้อมหลักฐานเอกสารที่เกี่ยวข้องต่อกรมการค้าต่างประเทศหรืออาจแจ้งความจำนงเป็นหนังสือเพื่อขอเข้าร่วมแสดงความเห็นด้วยวาจาภายใน ๑๕ วันนับแต่วันที่ประกาศนี้มีผลใช้บังคับข้อ ๗ การขอรับข้อมูลเกี่ยวกับคำขอให้พิจารณากำหนดมาตรการปกป้องให้ผู้ที่ประสงค์จะขอรับข้อมูลเกี่ยวกับคำขอให้พิจารณากำหนดมาตรการปกป้องยื่นคำขอเป็นหนังสือได้ที่สำนักปกป้องและตอบโต้ทางการค้า กรมการค้าต่างประเทศเลขที่ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐หมายเลขโทรศัพท์ ๐ ๒๕๔๗ ๕๐๘๒ หมายเลข โทรสาร ๐ ๒๕๔๗ ๔๗๔๑ประกาศณ วันที่ ๒๒ พฤศจิกายน พ.ศ. ๒๕๕๕ปราณี ศิริพันธ์อธิบดีกรมการค้าต่างประเทศปริยานุช/ผู้จัดทำ๓๐ พฤศจิกายน๒๕๕๕ณัฐพร/ผู้ตรวจ๓๐ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๘๑ ง/หน้า ๒๐/๒๗ พฤศจิกายน ๒๕๕๕